
[bookmark: TextBodyBegin]Europos Parlamentas,
–	atsižvelgdamas į 2026 m. birželio 29 d. Komisijos įgyvendinimo sprendimą (ES) 2026/1417, kuriuo pagal Europos Parlamento ir Tarybos reglamentą (EB) Nr. 1829/2003 pratęsiamas leidimas pateikti rinkai produktus, kurių sudėtyje yra genetiškai modifikuotų kukurūzų NK603 × T25 arba kurie iš jų sudaryti ar pagaminti[footnoteRef:2], [2:  	OL L, 2026/1417, 2026 7 3, ELI: http://data.europa.eu/eli/dec_impl/2026/1417/oj.] 

–	atsižvelgdamas į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų[footnoteRef:3], ypač į jo 11 straipsnio 3 dalį ir 23 straipsnio 3 dalį, [3:  	OL L 268, 2003 10 18, p. 1. ELI: https://eur-lex.europa.eu/eli/reg/2003/1829/oj.] 

[bookmark: _Hlk219206484]–	atsižvelgdamas į tai, kad Reglamento (EB) Nr. 1829/2003 35 straipsnyje nurodytas Augalų, gyvūnų, maisto ir pašarų nuolatinis komitetas per 2026 m. balandžio 27 d. vykusį balsavimą nusprendė nuomonės neteikti, ir į tai, kad apeliacinis komitetas per 2026 m. birželio 2 d. vykusį balsavimą taip pat nusprendė nuomonės neteikti,
–	atsižvelgdamas į 2011 m. vasario 16 d. Europos Parlamento ir Tarybos reglamento (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai[footnoteRef:4] 11 straipsnį, [4:  	OL L 55, 2011 2 28, p. 13. ELI: http://data.europa.eu/eli/reg/2011/182/oj.] 

–	atsižvelgdamas į Europos maisto saugos tarnybos (EFSA) 2025 m. spalio 29 d. priimtą ir 2025 m. lapkričio 27 d. paskelbtą nuomonę[footnoteRef:5], [5:  	EFSA genetiškai modifikuotų organizmų specialistų grupės mokslinė nuomonė „Assessment of genetically modified maize NK603 × T25 (dossier GMFF-2023-21252)“, EFSA Journal, 2025; 23(11):e9745, https://doi.org/10.2903/j.efsa.2025.9745.] 

–	atsižvelgdamas į savo ankstesnes rezoliucijas, kuriose prieštaraujama leidimui naudoti genetiškai modifikuotus organizmus (GMO)[footnoteRef:6], [6:  	Per aštuntąją kadenciją Parlamentas priėmė 36 rezoliucijas, o per devintąją kadenciją – 38 rezoliucijas, kuriose prieštaraujama leidimui naudoti GMO. Be to, per dešimtąją kadenciją Parlamentas priėmė šias rezoliucijas:
–	2024 m. lapkričio 26 d. Europos Parlamento rezoliuciją dėl Komisijos įgyvendinimo sprendimo (ES) 2024/2628, kuriuo pagal Europos Parlamento ir Tarybos reglamentą (EB) Nr. 1829/2003 atnaujinamas leidimas pateikti rinkai produktus, kurių sudėtyje yra genetiškai modifikuotų kukurūzų MON 89034 × 1507 × NK603, kurie iš jų sudaryti arba kurie iš jų pagaminti, projekto (OL C, C/2025/1797, 2025 4 4, ELI: http://data.europa.eu/eli/C/2025/1797/oj).
–	2024 m. lapkričio 26 d. Europos Parlamento rezoliuciją dėl Komisijos įgyvendinimo sprendimo (ES) 2024/2627, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotos medvilnės COT102, kurie iš jos sudaryti arba kurie iš jos pagaminti (OL C, C/2025/1798, 2025 4 4, ELI: http://data.europa.eu/eli/C/2025/1798/oj).
–	2024 m. lapkričio 26 d. Europos Parlamento rezoliuciją dėl Komisijos įgyvendinimo sprendimo (ES) 2024/2629, kuriuo pagal Europos Parlamento ir Tarybos reglamentą (EB) Nr. 1829/2003 atnaujinamas leidimas pateikti rinkai produktus, kurių sudėtyje yra genetiškai modifikuotų kukurūzų MON 89034 × 1507 × MON 88017 × 59122 ir aštuonių jų subkombinacijų, kurie iš jų sudaryti arba kurie iš jų pagaminti (OL C, C/2025/1799, 2025 4 4, ELI: http://data.europa.eu/eli/C/2025/1799/oj).
–	2024 m. lapkričio 26 d. Europos Parlamento rezoliuciją dėl Komisijos įgyvendinimo sprendimo (ES) 2024/1828, kuriuo pagal Europos Parlamento ir Tarybos reglamentą (EB) Nr. 1829/2003 atnaujinamas leidimas pateikti rinkai pašarus, kurių sudėtyje yra genetiškai modifikuotų kukurūzų MON 810 arba kurie iš jų sudaryti, ir maisto produktus ir pašarus, pagamintus iš genetiškai modifikuotų kukurūzų MON 810, ir panaikinamas Komisijos įgyvendinimo sprendimas (ES) 2017/1207 (OL C, C/2025/1800, 2025 4 4, ELI: http://data.europa.eu/eli/C/2025/1800/oj).
–	2024 m. lapkričio 26 d. Europos Parlamento rezoliuciją dėl Komisijos įgyvendinimo sprendimo (ES) 2024/1822, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų kukurūzų DP915635, kurie iš jų sudaryti ar pagaminti (OL C, C/2025/1801, 2025 4 4, ELI: http://data.europa.eu/eli/C/2025/1801/oj).
–	2024 m. lapkričio 26 d. Europos Parlamento rezoliuciją dėl Komisijos įgyvendinimo sprendimo (ES) 2024/1826, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų kukurūzų DP23211, kurie iš jų sudaryti ar pagaminti (OL C, C/2025/1802, 2025 4 4, ELI: http://data.europa.eu/eli/C/2025/1802/oj).
–	2024 m. lapkričio 26 d. Europos Parlamento rezoliuciją dėl Komisijos įgyvendinimo sprendimo (ES) 2024/2618, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų kukurūzų DP202216, kurie iš jų sudaryti arba kurie iš jų pagaminti, (OL C, C/2025/1803, 2025 4 4, ELI: http://data.europa.eu/eli/C/2025/1803/oj).
–	2024 m. lapkričio 26 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų kukurūzų MON 94804, kurie iš jų sudaryti arba kurie iš jų pagaminti, projekto (OL C, C/2025/1804, 2025 4 4, ELI: http://data.europa.eu/eli/C/2025/1804/oj).
–	2025 m. vasario 12 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų kukurūzų DP910521, kurie iš jų sudaryti arba kurie iš jų pagaminti, projekto (OL C, C/2025/2246, 2025 4 29, ELI: http://data.europa.eu/eli/C/2025/2246/oj).
–	2025 m. vasario 12 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų kukurūzų MON 95275, kurie iš jų sudaryti arba kurie iš jų pagaminti, projekto (OL C, C/2025/2247, 2025 4 29, ELI: http://data.europa.eu/eli/C/2025/2247/oj).
–	2025 m. gegužės 8 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų sojų MON 87705 × MON 87708 × MON 89788, kurie iš jų sudaryti arba kurie iš jų pagaminti, projekto (OL C, C/2026/586, 2026 2 24, ELI: http://data.europa.eu/eli/C/2026/586/oj).
–	2025 m. spalio 8 d. Europos Parlamento rezoliuciją dėl 2025 m. rugsėjo 22 d. Komisijos įgyvendinimo sprendimo (ES) 2025/1898, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų kukurūzų DP51291, kurie iš jų sudaryti arba kurie iš jų pagaminti, (OL C, C/2026/1523, 2026 4 15, ELI: http://data.europa.eu/eli/C/2026/1523/oj).
–	2025 m. lapkričio 25 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų kukurūzų DAS1131, kurie iš jų sudaryti arba kurie iš jų pagaminti, projekto (OL C, C/2026/1703, 2026 4 24, ELI: http://data.europa.eu/eli/C/2026/1703/oj).
–	2025 m. lapkričio 25 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 atnaujinamas leidimas pateikti rinkai produktus, kurių sudėtyje yra genetiškai modifikuotos medvilnės MON 88913 (MON-88913-8), kurie iš jos sudaryti arba kurie iš jo pagaminti, projekto (OL C, C/2026/1704, 2026 4 24, ELI: http://data.europa.eu/eli/C/2026/1704/oj).
–	2025 m. lapkričio 25 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 atnaujinamas leidimas pateikti rinkai produktus, kurių sudėtyje yra genetiškai modifikuotų aliejinių rapsų MON 88302, kurie iš jų sudaryti arba kurie iš jų pagaminti, projekto (OL C, C/2026/1705, 2026 4 24, ELI: http://data.europa.eu/eli/C/2026/1705/oj).
–	2025 m. lapkričio 25 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 atnaujinamas leidimas pateikti rinkai produktus, kurių sudėtyje yra genetiškai modifikuotų sojų MON 87708, kurie iš jų sudaryti arba kurie iš jų pagaminti, (OL C, C/2026/1706, 2026 4 24, ELI: http://data.europa.eu/eli/C/2026/1706/oj).
–	2025 m. lapkričio 25 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 atnaujinamas leidimas pateikti rinkai produktus, kurių sudėtyje yra genetiškai modifikuotų kukurūzų MON 87427, kurie iš jų sudaryti arba kurie iš jų pagaminti, projekto (OL C, C/2026/1707, 2026 4 24, ELI: http://data.europa.eu/eli/C/2026/1707/oj).
–	2025 m. gruodžio 16 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 atnaujinamas leidimas pateikti rinkai produktus, kurių sudėtyje yra genetiškai modifikuotų kukurūzų NK603, kurie iš jų sudaryti arba kurie iš jų pagaminti, projekto (OL C, C/2026/2150, 2026 5 6, ELI: http://data.europa.eu/eli/C/2026/2150/oj).
–	2025 m. gruodžio 16 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai maisto produktus, maisto sudedamąsias dalis ir pašarus, pagamintus iš genetiškai modifikuotų cukrinių runkelių KWS20-1, projekto (OL C, C/2026/2151, 2026 5 6, ELI: http://data.europa.eu/eli/C/2026/2151/oj ).
–	2026 m. vasario 11 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų sojų DBN-09004-6, kurie iš jų sudaryti arba kurie iš jų pagaminti, projekto (priimti tekstai, P10_TA(2026)0041).
–	2026 m. vasario 11 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 atnaujinamas leidimas pateikti rinkai produktus, kurių sudėtyje yra genetiškai modifikuotų kukurūzų T25 (ACS-ZMØØ3-2), kurie iš jų sudaryti arba kurie iš jų pagaminti, projekto (priimti tekstai, P10_TA(2026)0042).
–	2026 m. vasario 11 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 atnaujinamas leidimas pateikti rinkai produktus, kurių sudėtyje yra genetiškai modifikuotos medvilnės GHB614 × LLCotton25, kurie iš jos sudaryti arba kurie iš jos pagaminti, projekto (priimti tekstai, P10_TA(2026)0043).
–	2026 m. vasario 11 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 atnaujinamas leidimas pateikti rinkai produktus, kurių sudėtyje yra genetiškai modifikuotos medvilnės T304-40, kurie iš jos sudaryti arba kurie iš jos pagaminti, projekto (priimti tekstai, P10_TA(2026)0044).
–	2026 m. balandžio 29 d. Europos Parlamento rezoliuciją dėl Komisijos įgyvendinimo sprendimo, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų sojų MON 94637, kurie iš jų sudaryti arba kurie iš jų pagaminti, projekto (priimti tekstai, P10_TA(2026)0150).] 

–	atsižvelgdamas į Darbo tvarkos taisyklių 115 straipsnio 2 ir 3 dalis,
–	atsižvelgdamas į Aplinkos, klimato ir maisto saugos komiteto pasiūlymą dėl rezoliucijos,
A.	kadangi Komisijos įgyvendinimo sprendimu (ES) 2015/2279[footnoteRef:7] buvo leista pateikti rinkai maistą ir pašarus, kurių sudėtyje yra genetiškai modifikuotų kukurūzų NK603 × T25 (toliau – genetiškai modifikuoti kukurūzai), kurie iš jų sudaryti arba kurie iš jų pagaminti; kadangi tas leidimas apėmė ir kitų nei maistas ar pašarai produktų, kurių sudėtyje yra genetiškai modifikuotų kukurūzų arba kurie iš jų sudaryti, pateikimą rinkai naudoti pagal tą pačią paskirtį kaip ir bet kuriuos kitus kukurūzus, išskyrus auginimą;  [7:  	2015 m. gruodžio 4 d. Komisijos įgyvendinimo sprendimas (ES) 2015/2279, kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų kukurūzų NK603 × T25 (MON-ØØ6Ø3-6 × ACS-ZMØØ3-2), kurie iš jų sudaryti arba kurie iš jų pagaminti (OL L 322, 2015 12 8, p. 58, ELI: http://data.europa.eu/eli/dec_impl/2015/2279/oj).] 

B.	kadangi 2024 m. balandžio 19 d. Belgijoje įsisteigusi bendrovė „Bayer Agriculture BV“ Jungtinėse Amerikos Valstijose įsisteigusios bendrovės „Bayer CropScience LP“ vardu pateikė Komisijai prašymą dėl to leidimo atnaujinimo;
C.	kadangi 2025 m. lapkričio 27 d. EFSA pagal Reglamento (EB) Nr. 1829/2003 6 ir 18 straipsnius pateikė palankią mokslinę nuomonę dėl genetiškai modifikuotų kukurūzų; kadangi ji padarė išvadą, kad prašyme dėl leidimo pratęsimo nepateikta jokių duomenų, patvirtinančių naujus pavojus, pakitusį poveikį arba mokslinį netikrumą, dėl kurių pasikeistų genetiškai modifikuotų kukurūzų pirminio rizikos vertinimo išvados, kurias EFSA priėmė 2015 m.[footnoteRef:8]; kadangi tose nuomonėse nebuvo aptarti keli platesnio pobūdžio aplinkos, socialinio ir ekonominio bei kumuliacinio poveikio klausimai, kurie, EFSA nuomone, nepriklauso jos kompetencijos sričiai;  [8:  	„Scientific Opinion of the EFSA Panel on Genetically Modified Organisms on an application (EFSA-GMO-NL-2010-80) for the placing on the market of herbicide-tolerant genetically modified maize NK603 × T25 for food and feed uses, import and processing under Regulation (EC) No 1829/2003 from Monsanto“, EFSA Journal, 2015, 13(7):4165, https://doi.org/10.2903/j.efsa.2015.4165.] 

D.	kadangi genetiškai modifikuoti kukurūzai yra herbicidams atsparūs genetiškai modifikuoti kukurūzai su sukauptais transformacijos įvykiais, išvesti derinant įvykį NK603 (toleranciją glifosatui) ir įvykį T25 (toleranciją amonio gliufozinatui); 
E.	kadangi į EFSA atliktus rizikos vertinimus nebuvo įtraukti ilgalaikiai toksikologiniai tyrimai ar išsami kumuliacinio ir kombinatorinio poveikio analizė, įskaitant galimas sąveikas su pesticidų, dažnai naudojamų auginant kukurūzus, liekanomis;
F.	kadangi didžioji dauguma genetiškai modifikuotų kultūrinių augalų, įskaitant genetiškai modifikuotus kukurūzus, buvo genetiškai modifikuoti taip, kad būtų atsparūs vienam ar keliems papildomiems herbicidams, kuriuos galima naudoti auginant genetiškai modifikuotus kultūrinius augalus, jų nesunaikinant, kaip būtų herbicidams neatsparių kultūrinių augalų atveju; kadangi ne vienu tyrimu įrodyta, jog auginant herbicidams atsparius genetiškai modifikuotus kultūrinius augalus dažniau naudojami papildomi herbicidai, labiausiai dėl to, kad atsiranda herbicidams atsparių piktžolių[footnoteRef:9]; [9:  	Žr., pavyzdžiui, Bonny, S., „Genetically Modified Herbicide-Tolerant Crops, Weeds, and Herbicides: Overview and Impact“, Environmental Management, t. 57(1), 2016 m. sausio mėn., p. 31–48, https://doi.org/10.1007/s00267-015-0589-7 ir Benbrook, C. M., „Impacts of genetically engineered crops on pesticide use in the U.S. - the first sixteen years“, Environmental Sciences Europe, t. 24(1), 2012 m. rugsėjo 28 d., https://doi.org/10.1186/2190-4715-24-24.] 

G.	kadangi herbicidams atsparius genetiškai modifikuotus kultūrinius augalus auginantys ūkininkai patenka į piktžolių valdymo sistemą, kuri yra labai arba visiškai priklausoma nuo herbicidų, ir tai daroma taikant priemoką už genetiškai modifikuotas sėklas ir kartu sukuriant priklausomybę nuo papildomų herbicidų naudojimo, tai paverčiant neatsiejama gamybos sistemos dalimi; kadangi dėl padidėjusios priklausomybės nuo papildomų herbicidų ūkiuose, kuriuose sėjami genetiškai modifikuoti kukurūzai, sparčiau atsiras ir plis tiems herbicidams atsparios piktžolės, todėl reikės naudoti dar daugiau herbicidų, ir taip susidarys užburtas herbicidų ratas; kadangi dėl to neigiamas poveikis, kurį lemia pernelyg didelė priklausomybė nuo herbicidų, pablogins dirvožemio būklę, vandens kokybę ir virš žemės bei po žeme esančią biologinę įvairovę, taip pat turės įtakos žmonėms ir gyvūnams, be kita ko, dėl daugiau herbicidų liekanų maiste ir pašaruose[footnoteRef:10]; [10:  	Žr., pavyzdžiui: https://doi.org/10.1002/ps.8105 ir https://doi.org/10.1016/j.geoforum.2009.03.009.] 

H.	kadangi gliufozinatas priskiriamas prie toksiškų reprodukcijai medžiagų (1B kategorija), todėl atitinka Europos Parlamento ir Tarybos reglamente (EB) Nr. 1107/2009[footnoteRef:11] nustatytus paraiškos atmetimo kriterijus; kadangi leidimas Sąjungoje naudoti gliufozinatą baigė galioti 2018 m. liepos 31 d.; [11:  	2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1, ELI: http://data.europa.eu/eli/reg/2009/1107/oj).] 

[bookmark: _Hlk218688545]I.	kadangi vis dar esama didelių mokslinių abejonių dėl glifosato saugumo žmonių sveikatai ir aplinkai; kadangi 2015 m. lapkričio mėn. EFSA pateikė išvadą, kad glifosatas tikriausiai nėra kancerogeniškas, o Europos cheminių medžiagų agentūra 2017 m. kovo mėn. pateikė išvadą, kad nėra pagrindo jo priskirti prie jokios pavojingų medžiagų kategorijos; kadangi 2015 m. Tarptautinė vėžio tyrimų agentūra – specializuota Pasaulio sveikatos organizacijos vėžio agentūra – priešingai, glifosatą priskyrė prie tikėtiną kancerogeninį poveikį žmonėms turinčių medžiagų; kadangi keletu kitų naujausių recenzuojamų mokslinių tyrimų patvirtinamas glifosato kancerogeninis potencialas[footnoteRef:12]; kadangi žurnalas Regulatory Toxicology and Pharmacology oficialiai atšaukė 2000 m. paskelbtą mokslinį straipsnį „Safety Evaluation and Risk Assessment of the Herbicide Roundup and Its Active Ingredient, Glyphosate, for Humans“, kuris buvo naudojamas siekiant pagrįsti glifosato saugumą daugelyje rizikos vertinimų, nes „buvo išreikštas susirūpinimas dėl jo autorystės, tyrimų rezultatų pagrįstumo, atsižvelgiant į autorių ir tyrimo rėmėjo indėlio iškraipymą, taip pat dėl galimų autorių interesų konfliktų“[footnoteRef:13]; [12:  	Žr., pavyzdžiui, https://doi.org/10.1016/j.mrrev.2019.02.001, https://doi.org/10.1093/ije/dyz017, https://doi.org/10.1371/journal.pone.0219610 ir https://doi.org/10.1186/s13045-019-0767-9. ]  [13:  	https://doi.org/10.1006/rtph.1999.1371.] 

J.	kadangi laikoma, kad herbicidų liekanų ir metabolitų, randamų genetiškai modifikuotuose augaluose, vertinimas nėra EFSA genetiškai modifikuotų organizmų specialistų grupės kompetencijos sritis, todėl jis nėra atliekamas vykdant GMO autorizacijos procedūrą; kadangi tai yra problema, nes pati genetinė modifikacija gali turėti įtakos tam, kaip atitinkamas genetiškai modifikuotas augalas suskaidys papildomus herbicidus, taip pat jų metabolitų sudėčiai, taigi ir jų toksiškumui[footnoteRef:14]; [14:  	Taip iš tiesų yra glifosato atveju, kaip nurodyta EFSA pagrįstoje nuomonėje „Review of the existing maximum residue levels for glyphosate according to Article 12 of Regulation (EC) No 396/2005“, EFSA Journal, 2018, 16(5):e05263, p. 12, https://doi.org/10.2903/j.efsa.2018.5263.] 

K.	kadangi nepriklausoma galimo neigiamo poveikio biologinei įvairovei, dirvožemio būklei, apdulkintojams ir netiksliniams organizmams stebėsena ir priežiūra tebėra nepakankamai užtikrintos;
L.	kadangi esant moksliniam netikrumui turėtų būti taikomas Sutarties dėl Europos Sąjungos veikimo 191 straipsnyje įtvirtintas atsargumo principas;
M.	kadangi Reglamente (EB) Nr. 1829/2003 reikalaujama užtikrinti, kad genetiškai modifikuoti maisto produktai ir pašarai neturėtų neigiamo poveikio žmonių sveikatai, gyvūnų sveikatai ar aplinkai;
N.	kadangi Sąjungos sprendimas atnaujinti leidimą naudoti genetiškai modifikuotus kukurūzus neatitiktų tarptautinių įsipareigojimų mažinti pesticidų naudojimą[footnoteRef:15], atsižvelgiant į padidėjusį glifosato ir glufozinato poveikį žmonėms, gyvūnams ir aplinkai šalyse, kuriose auginami šie herbicidams atsparūs genetiškai modifikuoti kultūriniai augalai, taip pat į galimas rimtas su tuo susijusias pasekmes sveikatai; [15:  	2022 m. gruodžio mėn. Jungtinių Tautų biologinės įvairovės konvencijos (JT BĮK) COP 15 metu susitarta dėl pasaulinės biologinės įvairovės strategijos, į kurią įtrauktas pasaulinis tikslas iki 2030 m. bent 50 proc. sumažinti pesticidų keliamą riziką (žr. https://ec.europa.eu/commission/presscorner/detail/lt/ip_22_7834). ] 

O.	kadangi Sąjungoje neleidžiama auginti genetiškai modifikuotų kukurūzų;
P.	kadangi Komisijos įgyvendinimo sprendimu (ES) 2026/1417 būtų toliau leidžiama į Sąjungą importuoti produktus, kurie neatitinka standartų, kurių laikosi Sąjungos ūkininkai, dėl to jie atsidurtų nepalankioje konkurencinėje padėtyje;
Q.	kadangi strateginio dialogo dėl žemės ūkio ateities ES išvadose[footnoteRef:16] Komisija raginama iš naujo įvertinti savo požiūrį dėl žemės ūkio maisto produktų patekimo į importo ir eksporto rinką, atsižvelgiant į iššūkius, susijusius su skirtingais Sąjungos ir jos prekybos partnerių standartais; kadangi sąžiningesni prekybos santykiai pasauliniu lygmeniu, derantys su sveikos aplinkos tikslais, buvo vienas iš pagrindinių ūkininkų reikalavimų per 2023, 2024 ir 2025 m. demonstracijas; [16:  	https://commission.europa.eu/strategy-and-policy/priorities-2019-2024/european-green-deal/agriculture-and-green-deal/strategic-dialogue-future-eu-agriculture_lt. ] 

R.	kadangi Parlamentas ne kartą pabrėžė, kad, siekiant išspręsti nuolatinės demokratijos stokos klausimą, Komisija neturėtų leisti naudoti GMO tais atvejais, kai valstybės narės Augalų, gyvūnų, maisto ir pašarų nuolatinio komiteto arba apeliacinio komiteto posėdžiuose nesusitaria kvalifikuota balsų dauguma;
S.	kadangi, nepaisydama pačios pripažintų demokratijos trūkumų, to, kad valstybės narės nepalaiko GMO, ir Parlamento prieštaravimų, Komisija ir toliau suteikia leidimus GMO;
T.	kadangi, vadovaujantis bendros sveikatos koncepcija, vertinant GMO ilgalaikį tvarumą ir saugą būtina atsižvelgti į žmonių, gyvūnų, augalų ir aplinkos sveikatos tarpusavio priklausomybę;
1.	mano, kad Komisijos įgyvendinimo sprendimas (ES) 2026/1417 viršija Reglamente (EB) Nr. 1829/2003 numatytus įgyvendinimo įgaliojimus;
2.	mano, kad Komisijos įgyvendinimo sprendimas (ES) 2026/1417 neatitinka Sąjungos teisės, nes jis nesuderinamas su Reglamento (EB) Nr. 1829/2003 tikslu, pagal kurį, remiantis Europos Parlamento ir Tarybos reglamentu (EB) Nr. 178/2002[footnoteRef:17] nustatytais bendraisiais principais, siekiama nustatyti pagrindą, leidžiantį užtikrinti aukštą žmonių gyvybės ir sveikatos, gyvūnų sveikatos ir gerovės, taip pat aplinkos ir vartotojų interesų apsaugos lygį, kiek tai susiję su genetiškai modifikuotu maistu ir pašarais, kartu užtikrinant veiksmingą vidaus rinkos veikimą;  [17:  	2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras, (OL L 31, 2002 2 1, p. 1, ELI: http://data.europa.eu/eli/reg/2002/178/oj).] 

3.	prašo Komisiją panaikinti Komisijos įgyvendinimo sprendimą (ES) 2026/1417;
[bookmark: _Hlk218675841]4.	ragina Komisiją, laikantis bendros sveikatos koncepcijos, neatnaujinti leidimo naudoti genetiškai modifikuotus kukurūzus, nes nėra pakankamai įrodymų apie ilgalaikį poveikį biologinei įvairovei, maisto saugai, ūkininkų pragyvenimui ir gyvūnų sveikatai;
[bookmark: _Hlk210900300]5.	ragina Komisiją nedelsiant pateikti pasiūlymą dėl teisėkūros procedūra priimamo akto dėl sprendimų priėmimo procedūros GMO srityje reformos, siekiant atsižvelgti į nuolatinius Parlamento prieštaravimus ir trūkstamą valstybių narių kvalifikuotos daugumos paramą;
[bookmark: _Hlk210900241]6.	atsižvelgdamas į tai pabrėžia, kad leidimas importuoti bet kokius maisto produktams ar pašarams naudojamus genetiškai modifikuotus augalus, kurie yra atsparūs Sąjungoje uždraustiems herbicidams, pvz., gliufozinatui, yra nesuderinamas su Sąjungos tarptautiniais įsipareigojimais pagal, be kita ko, Jungtinių Tautų (JT) biologinės įvairovės konvenciją ir JT darnaus vystymosi tikslus, įskaitant Kunmingo ir Monrealio strategiją, ir kad taip sukuriamos nevienodos sąlygos Sąjungos ūkininkams;
7.	paveda Pirmininkei perduoti šią rezoliuciją Tarybai ir Komisijai bei valstybių narių vyriausybėms ir parlamentams.

